આ ઘટના અત્રે યાદ કરવાનો મુખ્ય ઉદેશ નોબેલ પારિતોષિક કરતા પણ વિશેષ એ મહામાનવને વિશ્વ અને ભારતની આમ પ્રજા દ્વારા મળેલ અઢળક માનપત્રો છે. જે નોબેલ પારિતોષિક કરતા અનેક ગણા સવાયા અને મુલ્યવાન છે. ગાંધીજી ૯ જાન્યુઆરી૧૯૧૫ના રોજ મુંબઈના બંદરે ઉતર્યા તેના બે દિવસમાં જ તેમને ત્રણ માનપત્રોથી સન્માનિત કરવામાં આવ્યા હતા. સૌ પ્રથમ માનપત્ર નેશનલ યુનિયન દ્વારા હીરાબાગમાં મળે સભામાં લોકમાન્ય તિલકના હસ્તે માનપત્ર આપવામાં આવ્યું હતું. એ પછી ૧૦ જાન્યુઆરીના રોજ સાન્તાક્રુઝમા યોજાયેલ સભામાં તેમને માનપત્ર આપવામાં આવ્યું હતું. ૧૧ જાન્યુઆરીના રોજ ઘાટકોપરમા વસનજી ખીમજીની અધ્યક્ષતામાં યોજાયેલા કાર્યક્રમમાં પણ માનપત્ર આપવામાં આવ્યું હતું. આમ તેમના આગમના બે દિવસમાં તેમને ત્રણ માનપત્રો એનાયત થયા હતા. આજે એવા થોડા માનપત્રો અંગે વાત કરવી છે.